*hogy mindenki úgy tisztelje a Fiút, ahogyan az Atyát tisztelik. Aki nem tiszteli a Fiút, az nem tiszteli az Atyát sem, aki őt elküldte.* Jn 5,23

Mindhárom Isteni Személy, az Atya, a Fiú, a Szent Szellem méltó a tiszteletre. Ha egyáltalán valaki, Ők az első helyen, mindig és mindörökké! Nem lehet egymástól elvonatkoztatva kifejezni ezt a tiszteletet, csak egyben, ahogyan Ők Egy(ség)ben vannak.

Ha körülnézek, az emberek között ma eltűnőben van a tisztelet, mint tulajdonság. Ha ennek okát keresnénk, talán feltűnne az is, hogy az emberek egyre kevésbé tisztelik Istent, az Atyát, a Fiút és a Szent Szellemet. Ha a tisztelet Isten felé működik és rendben van, könnyű Isten teremtményét, az embert is tisztelni. Tiszteld Őt és meglátod a teremtményben a Teremtőt! *Vadon Gyula*